 Akizungumza kwenye mkutano mkuu wa wanahisa uliofanyika ukumbi wa Hosteli za Uhuru mjini hapa jana, Mwenyekiti wa Bodi ya Wakurugenzi ya Benki ya Uchumi, Wilson Ndesanjo, alisema faida ya taasisi hiyo imetokana na kutanua wigo na kuimarisha mtandao wa wateja.Alisema mbali na faida hiyo, pia ongezeko la thamani kwa mwanahisa limefikia asilimia 16.25, ikiwa ni ongezeko la juu la lengo lililowekwa katika mpango mkakati wa kufikia asilimia 14.